|  |  |
| --- | --- |
| **LÆRERVEJLEDNING** | |
| **Titel på undervisningselementet:**  3.2.2 Projekter en teglvæg | |
| **Tema:**  **Genbrug**  Projektering  Eksponeringsklasser | **Anbefalet varighed i timer**:  1 time og 40 min. |
| **Introduktion:**  I dette materiale skal lærlingen projektere en prøve-væg i tegl, som senere skal bygges i praktiklokalet og nedrives igen. Særskilt lærervejledning findes for den praktiske del.  Prøve-væggen skal indeholde mellem 3 og 5 felter, som hver repræsenterer en eksponeringsklasse. Til hver eksponeringsklasse skal der vælges en mørtel, som er egnet til at blive benyttet i denne. Lærlingen kan hente hjælp ved at se sine svar fra opgaven knyttet til afsnittet ’Design til adskillelse’. | |
| **Forberedelse:**   * Find ud af, hvor meget plads lærlingen har til at lave prøvemuren i praktiklokalet * Overvej, om det er giver mening at integrere denne opgave i teoretisk opgave, som lærlingen skal lave i forvejen. * Undersøg hvilke mørtler, der er egnede til at benytte i de forskellige eksponeringsklasser | |
| **Læringsmål:**   * Lærlingen kan projektere murværk designet til adskillelse under hensyn til forskellige eksponeringsklasser (F2) * Lærlingen kan forklare, om en mørtel er hensigtsmæssig at benytte til en konstruktion, som skal kunne skilles ad, når konstruktionen på sigt skal nedbrydes (V2) * Lærlingen kan tilkendegive sin viden og holdning om en mørtels egnethed til konstruktioner, der skal designes til adskillelse, under hensyn til forskellige eksponeringsklasser | |
| **Indhold og formål:**  Formålet er at forberede lærlingen på den praktiske opgave, som skal udføres i næste undervisningselement. | |
| **Forslag til undervisningsplan:**   * **Præsentation af materialet** 1) Præsentation af materialet, inkl. formål og praktik opgave 2) Præsentation af opgave og specifikation af lokale begrænsninger i forhold til plads i praktik, begrænsede antal mørteltyper, med mere. * **Udførsel af projektering** 1) Lærlingen udfører projektering af prøve-væg 2) Læren godkender tegningsmateriale | |
| **Differentiering:**  Prøve-væggen kan formes efter lærlingens teorektiske og praktiske kunnen. | |
| **Feedback og Evaluering:**  Læreren giver feedback i forbindelse med godkendelsen af tegningsmaterialet, hvor det sikres at fagligt stærke lærlinge udfordres, og udfordrede lærlinge hjælpes. | |